stanford-oval/wikipedia huggingface dataset:
วอลเลย์บอลอะคาเดมีลีก 2018
ทีมหญิง > รอบแบ่งกลุ่ม > กลุ่ม บี

| อันดับ | ทีม | แข่ง> ชนะ | แข่ง> แพ้ | แต้ม | เซต> ชนะ | เซต> แพ้ | เซต> อัตราส่วน | แต้ม> ชนะ | แต้ม> แพ้ | แต้ม> อัตราส่วน |
| --- | --- | --- | --- | --- | --- | --- | --- | --- | --- | --- |
| 1 | สุพรีม ชลบุรี อีเทค | 3 | 0 | 9 | 9 | 1 | 9.000 | 249 | 180 | 1.383  |
| 2 | คิง-กรุงเทพ | 2 | 1 | 6 | 6 | 5 | 1.200 | 238 | 209 | 1.139  |
| 3 | ขอนแก่นสตาร์ | 1 | 2 | 3 | 5 | 6 | 0.833 | 228 | 260 | 0.877  |
| 4 | บางกอกกล๊าส | 0 | 3 | 0 | 1 | 9 | 0.111 | 177 | 243 | 0.728 |
| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 3 เม.ย. | 17:30 | สุพรีม ชลบุรี อีเทค  | 3–0 |  บางกอกกล๊าส  | 25–17 | 25–14 | 25–17 |   |   | 75–48 |   |
| 4 เม.ย. | 14:30 | สุพรีม ชลบุรี อีเทค  | 3–0 |  คิง-กรุงเทพ  | 25–21 | 25–19 | 25–8 |   |   | 75–48 |   |
| 4 เม.ย. | 16:00 | บางกอกกล๊าส   | 0–3 |  ขอนแก่นสตาร์  | 23–25 | 21–25 | 20–25 |   |   | 64–75 |   |
| 5 เม.ย. | 17:30 | คิง-กรุงเทพ  | 3–1 |  ขอนแก่นสตาร์  | 25–9 | 25–18 | 22–25 | 25–17 |   | 97–69 |   |
| 6 เม.ย. | 14:30 | สุพรีม ชลบุรี อีเทค  | 3–1 |  ขอนแก่นสตาร์  | 25–13 | 25–21 | 22–25 | 27–25 |   | 99–84 |   |
| 6 เม.ย. | 16:00 | บางกอกกล๊าส   | 1–3 |  คิง-กรุงเทพ  | 9–25 | 19–25 | 25–18 | 12–25 |   | 65–93 |   |
ทีมหญิง > รอบก่อนรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 8 เม.ย. | 12:00 | ทรีบรอดแบนด์ นครนนท์  | 3–0 |  บางกอกกล๊าส  | 25–5 | 25–9 | 25–12 |   |   | 75–26 |   |
| 8 เม.ย. | 16:30 | คิง-กรุงเทพ  | 3–1 |  คอสโม เชียงราย  | 14–25 | 25–20 | 25–18 | 25–15 |   | 89–78 |   |
| 8 เม.ย. | 15:00 | สุพรีม ชลบุรี อีเทค  | 3–1 |  นครราชสีมา เดอะมอลล์  | 22–25 | 25–8 | 25–22 | 25–16 |   | 97–71 |   |
| 8 เม.ย. | 13:30 | อาร์เอสยู วีซี  | 0–3 |  ขอนแก่นสตาร์  | 23–25 | 17–25 | 10–25 |   |   | 50–75 |   |
ทีมหญิง > รอบรองชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 20 เม.ย. | 14:00 | ทรีบรอดแบนด์ นครนนท์  | 3–0 |  คิง-กรุงเทพ  | 25–22 | 25–23 | 25–19 |   |   | 75–64 |   |
| 20 เม.ย. | 16:00 | สุพรีม ชลบุรี อีเทค  | 3–0 |  ขอนแก่นสตาร์  | 25–17 | 25–13 | 25–23 |   |   | 75–53 |   |
ทีมหญิง > รอบชิงอันดับที่ 3

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 21 เม.ย. | 08:00 | คิง-กรุงเทพ  | 2–3 |  ขอนแก่นสตาร์  | 18–25 | 25–23 | 20–25 | 25–12 | 10–15 | 98–100 |   |
ทีมหญิง > รอบชิงชนะเลิศ

| วันที่ | เวลา |  | คะแนน |  | เซต 1 | เซต 2 | เซต 3 | เซต 4 | เซต 5 | รวม | รายงาน |
| --- | --- | --- | --- | --- | --- | --- | --- | --- | --- | --- | --- |
| 21 เม.ย. | 14:00 | ทรีบรอดแบนด์ นครนนท์  | 3–0 |  สุพรีม ชลบุรี อีเทค  | 25–23 | 25–17 | 34–32 |   |   | 84–72 |   |
อภัยมณี ซาก้า

บทความนี้เกี่ยวกับการ์ตูนไทย สำหรับความหมายอื่น ดูที่ พระอภัยมณี (แก้ความกำกวม)
อภัยมณี ซาก้า เป็นการ์ตูนไทยแนวผจญภัยผสมแฟนตาซี โครงเรื่องหลักเอามาจากวรรณคดีไทยเรื่องพระอภัยมณีของสุนทรภู่ แต่ได้ถูกแต่งเพิ่มเติมตามจินตนาการของผู้วาดเข้าไป เช่น มอนสเตอร์, ปีศาจ ได้ตีพิมพ์เป็นตอนลงในนิตยสารบูม ภายใต้ลิขสิทธิ์ในประเทศไทยเป็นของสำนักพิมพ์เนชั่นเอ็ดดูเทนเมนท์ นอกจากนี้การ์ตูน อภัยมณีซาก้า ยังเป็นการ์ตูนไทยเรื่องแรกที่ได้รับการซื้อลิขสิทธ์ไปแปลในประเทศฝรั่งเศส และยังมีการเตรียมจัดสร้างในรูปแบบแอนิเมชัน และวิดีโอเกมในเวลาต่อมาทว่าในช่วงปี พ.ศ.2557 ด้วยการที่นิตยสารบูมปิดตัวลงอย่างกะทันหันทำให้การ์ตูนชุดนี้ต้องหยุดชะงักลงระหว่างอยู่ในภาคที่ 3 ก่อนจะกลับมาในรูปแบบหนังสือการ์ตูนรวมเล่มให้สั่งซื้อจากผู้วาดโดยตรงช่วงปี 2563
เนื้อเรื่อง > ภาคนครรัตนา

ณ นครรัตนา มีเจ้าชายรัชทายาทสององค์ คือ เจ้าชายอภัยมณี รัชทายาทอันดับหนึ่ง อายุ 17 ปี และเจ้าชายศรีสุวรรณ รัชทายาทอันดับสองผู้เป็นน้องชาย อายุ 16 ปี เจ้าชายอภัยมณีรักอิสระ มีความฝันอยากจะท่องเที่ยวไปในโลกกว้าง ส่วนเจ้าชายศรีสุวรรณ เป็นผู้คลั่งไคล้ในวิชากระบอง
วันหนึ่ง ขณะที่เจ้าชายทั้งสองเที่ยวเล่นอยู่นอกวัง ก็พบว่าในวังเกิดไฟไหม้ จึงรีบกลับมาดู ก็พบว่ามีผู้คิดลอบปลงพระชนม์พระบิดา และช่วยกันลงมือคลี่คลายสถานการณ์ลงไปได้ ผู้ลอบปลงพระชนม์นี้เป็น Gem sorcerer หรือ จอมเวทอัญมณี ซึ่งตามเนื้อเรื่องกล่าวว่า Gem sorcerer เป็นจอมเวทที่เน้นใช้พลังจากอัญมณี โดยจะฝังอัญมณีเอาไว้ในร่างตั้งแต่เด็ก และใช้อัญมณีนี้เป็นต้นกำเนิดพลังเวทมนตร์ทั้งหมดของตน พระราชาตระหนักดีว่าคนที่ลอบปลงพระชนม์นี้เป็นแค่ลูกกระจ๊อก ถูกเขาส่งมาหยั่งเชิง อัญมณีที่ใช้ก็เป็นแค่ระดับต่ำ และทราบว่านับแต่นี้หายนะกำลังเริ่มต้น จึงออกคำสั่งเป็นคำขาดให้โอรสทั้งสองออกจากนครไปศึกษาวิชาความรู้ยังตักกศิลาเป็นเวลา 2 ปี เพื่อไม่ให้เจ้าชายทั้งสองพลอยซวยไปด้วย
เจ้าชายทั้งสองก็ออกเดินทางไปศึกษาตามคำสั่งโดยไม่เอะใจ เมื่อครบกำหนดสองปี ก็เดินทางกลับมายังนครรัตนาอีกครั้ง เพื่อจะพบว่านครรัตนาใกล้พินาศแล้ว เพราะโดนทหารต่างชาติกองทัพของ Gem sorcerer โจมตี เจ้าชายทั้งสองได้พบกับทหารรับจ้างที่พระราชาบิดาของพวกตนจ้างวานมา (พระราชาสวรรคตไปแล้ว) เจ้าชายศรีสุวรรณผู้มีวิชาต่อสู้ได้ร่วมมือกันต่อสู้ขับไล่พวกทหารต่างชาติออกจากนครไป พระอภัยมณีที่สู้ไม่เป็นเลยอยู่ให้กำลังใจอยู่กลางวง
ฝ่ายศัตรูมีกำลังคนมากเกินไป จนทั้งสี่เริ่มรับมือไม่ไหว ทำให้พระอภัยมณีตัดสินใจใช้วิชาปี่ที่เรียนมา โดยเตือนให้พรรคพวกทั้งสี่ละวางจิตสังหารเสีย แล้วเริ่มเป่าปี่ชักนำทหารศัตรูที่มีจิตสังหารทุกคนให้ฆ่าฟันกันเองจนล้มตาย หลังศัตรูตายหมดแล้ว ก่อนที่สามทหารรับจ้างและศรีสุวรรณจะฟื้นจากภวังค์เพลงปี่ นางผีเสื้อสมุทรก็ปรากฏกายขึ้นพาพระอภัยจากไป
ตัวละคร

บทความหลัก: รายชื่อตัวละครในอภัยมณี ซาก้า
การสร้าง

อภัยมณี ซาก้า เป็นการ์ตูนไทยที่เขียนขึ้นใหม่โดยนำเค้าโครงเรื่องจากวรรณคดีของสุนทรภู่ โดยมีโครงเรื่องหลักตามต้นยฉบับเดิม และมีการเพิ่มตัวละครกับเนื้อเรื่องใหม่ ซึ่งสร้างความตื่นเต้นเป็นอย่างมาก รวมทั้งมีการนำเสนอตัวละครที่สำคัญ และตัวละครรองเข้ามาประชัญฝีมือกัน ซึ่งนักวิจารณ์ได้ชมเชยถึงทีมสร้างในการสร้างสรรค์ผลงานชุดนี้ขึ้นมา
การตอบรับ

อภัยมณี ซาก้า เป็นการ์ตูนไทยที่ได้รับการจัดพิมพ์ต่อเนื่องมากว่า 20 ปี รวมถึงเป็นเรื่องราวมีผู้ติดตามเป็นจำนวนมากเรื่องหนึ่ง ตลอดจนได้รับการวิจารณ์ว่าเป็นการ์ตูนที่มีลายเส้นสวยงาม โดยเป็นลายเส้นแบบการ์ตูนไทยดั้งเดิม รวมกับลายเส้นแบบการ์ตูนอเมริกันฮีโร่และการ์ตูนญี่ปุ่น การ์ตูนชุดนี้ยังได้รับการกล่าวว่ามีการนำเสนอให้เห็นภาพได้ชัดกว่าวรรณคดีฉบับดั้งเดิม
ดูเพิ่ม

อภัยมณี ซาก้า: รุ่งอรุณแห่งโจรสลัด
แหล่งข้อมูลอื่น

อภัยมณี ซาก้า ที่เฟซบุ๊ก
| ด ค กการ์ตูนซีรีส์ในปัจจุบันที่ตีพิมพ์ใน เน็ตคอมิกส์ |
| --- | --- |
การ์ตูนญี่ปุ่น:  ดราก้อนบอล ซูเปอร์  โบรูโตะ  วันพันช์แมน  โจโจ้ ล่าข้ามศตวรรษ  ฮันเตอร์ x ฮันเตอร์  โดราเอมอน  พ็อกเก็ตมอนสเตอร์  เครยอนชินจัง  เรียล  เอ็กซอร์ซิสต์พันธุ์ปีศาจ  โซลแคชเชอร์ส  ไซคิหนุ่มพลังจิตอลเวง  เวิลด์ ทริกเกอร์  แพลตตินัม เอนด์ 
การ์ตูนไทย:  มีดที่สิบสาม  อภัยมณี ซาก้า  นักสืบโจ หัวปลาหมึก
ฮับอีเทอร์เน็ต

ฮับอีเทอร์เน็ต 4 ช่องทาง
ฮับอีเทอร์เน็ต หรือ ฮับ เป็นอุปกรณ์เชื่อมตัวอุปกรณ์อีเทอร์เน็ตหลายตัวเข้าด้วยกัน ทำให้อุปกรณ์เหล่านี้ทำหน้าที่เสมือนเป็นส่วนย่อยเครือข่ายเดี่ยว มีช่องทางรับเข้าและส่งออกหลายช่องทาง ซึ่งสัญญาณจะใส่เข้าไปที่ช่องรับเข้าปรากฏที่ทุกช่องทางยกเว้นช่องเดิมที่เข้ามา ฮับทำงานที่ชั้นกายภาพ (ชั้น 1) ของแบบจำลองโอเอสไอ
อำเภอไชยวาน

| อำเภอไชยวาน |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chai Wan
คำขวัญ: เมืองแห่งธรรมะ สวนสาธารณะคู่ธานี เศรษฐกิจดีปลูกอ้อยหวาน งานจักสานเลื่องลือไกล
แผนที่จังหวัดอุดรธานี เน้นอำเภอไชยวาน
พิกัด: 17°17′12″N 103°13′24″E﻿ / ﻿17.28667°N 103.22333°E﻿ / 17.28667; 103.22333
ประเทศ:  ไทย
จังหวัด: อุดรธานี
พื้นที่
 • ทั้งหมด: 326.155 ตร.กม. (125.929 ตร.ไมล์)
ประชากร (2565)
 • ทั้งหมด: 39,489 คน
 • ความหนาแน่น: 121.07 คน/ตร.กม. (313.6 คน/ตร.ไมล์)
รหัสไปรษณีย์ : 41290
รหัสภูมิศาสตร์: 4108
ที่ตั้งที่ว่าการ: ที่ว่าการอำเภอไชยวาน ถนนไชยวาน-ศรีธาตุ ตำบลไชยวาน อำเภอไชยวาน จังหวัดอุดรธานี 41290
 ส่วนหนึ่งของสารานุกรมประเทศไทย
ไชยวาน [ไช-วาน] เป็นอำเภอหนึ่งของจังหวัดอุดรธานี เดิมเป็นส่วนหนึ่งของอำเภอหนองหาน อำเภอไชยวาน มีพื้นที่ติดเขตจังหวัดสกลนคร ห่างจากตัวอำเภอเมืองอุดรธานีไปทางทิศตะวันออกเฉียงใต้ประมาณ 78กิโลเมตร
ประวัติ

ท้องที่อำเภอไชยวานเดิมเป็นส่วนหนึ่งของอำเภอหนองหาน ทางราชการได้แบ่งพื้นที่การปกครองบางส่วนของอำเภอหนองหาน ได้แก่ ตำบลไชยวาน และตำบลหนองหลัก ออกมาตั้งเป็น กิ่งอำเภอไชยวาน ตามประกาศกระทรวงมหาดไทยลงวันที่ 22 ธันวาคม พ.ศ. 2519 โดยมีผลบังคับตั้งแต่วันที่ 18 มกราคม ปีถัดมา
และต่อมาได้มีพระราชกฤษฎีกายกฐานะกิ่งอำเภอไชยวาน อำเภอหนองหาน ขึ้นเป็น อำเภอไชยวาน ตามประกาศกระทรวงมหาดไทยลงวันที่ 30 ธันวาคม พ.ศ. 2530 โดยให้มีผลตั้งแต่วันที่ 31 ธันวาคม ปีเดียวกัน เหตุที่ได้ชื่อว่า "ไชยวาน" เพราะมีหนองน้ำขนาดใหญ่และมีต้นไม้ปกคลุมหนาแน่น ต้นไม้นั้นชาวบ้านเรียกว่า "ต้นไชยวาน" ด้วยเหตุนี้จึงตั้งชื่อหมู่บ้านว่า "บ้านไชยวาน" มาจนถึงทุกวันนี้
วันที่ 10 มิถุนายน 2490 ตั้งตำบลบ้านยา แยกออกจากตำบลไชยวาน และตำบลบ้านเชียง
วันที่ 25 เมษายน 2510 ตั้งตำบลหนองหลัก แยกออกจากตำบลไชยวาน
วันที่ 9 พฤศจิกายน 2519 ตั้งตำบลโพนสูง แยกออกจากตำบลหนองหลัก
วันที่ 18 มกราคม 2520 แยกพื้นที่ตำบลไชยวาน และตำบลหนองหลัก จากอำเภอหนองหาน มาตั้งเป็น กิ่งอำเภอไชยวาน และให้ขึ้นการปกครองกับอำเภอหนองหาน
วันที่ 20 พฤศจิกายน 2522 โอนพื้นที่ตำบลโพนสูง อำเภอหนองหาน มาขึ้นกับ กิ่งอำเภอไชยวาน
วันที่ 27 พฤศจิกายน 2522 ตั้งตำบลคำเลาะ แยกออกจากตำบลไชยวาน
วันที่ 31 ธันวาคม 2530 ยกฐานะจากกิ่งอำเภอไชยวาน อำเภอหนองหาน เป็น อำเภอไชยวาน
วันที่ 1 กุมภาพันธ์ 2533 จัดตั้งสุขาภิบาลไชยวาน ในท้องที่บางส่วนของตำบลไชยวาน
วันที่ 25 พฤษภาคม 2542 ยกฐานะสุขาภิบาลไชยวาน เป็นเทศบาลตำบลไชยวาน ด้วยผลของกฎหมาย
วันที่ 29 เมษายน 2547 กำหนดเขตตำบลในท้องที่อำเภอไชยวาน โดยกำหนดให้ตำบลไชยวาน มีเขตการปกครองรวม 13 หมู่บ้าน ตำบลโพนสูง ให้มีเขตการปกครองรวม 10 หมู่บ้าน ตำบลหนองหลัก ให้มีเขตการปกครองรวม 10 หมู่บ้าน และตำบลคำเลาะ ให้มีเขตการปกครองรวม 10 หมู่บ้าน
วันที่ 5 มิถุนายน 2551 เปลี่ยนแปลงชื่อหมู่ที่ 11 บ้านหนองหลัก ตำบลหนองหลัก เป็น หมู่ที่ 11 บ้านหนองเหล็ก
ที่ตั้งและอาณาเขต

อำเภอไชยวานตั้งอยู่ทางทิศตะวันออกของจังหวัด มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับอำเภอหนองหานและอำเภอสว่างแดนดิน (จังหวัดสกลนคร)
ทิศตะวันออก ติดต่อกับอำเภอส่องดาว (จังหวัดสกลนคร)
ทิศใต้ ติดต่อกับอำเภอวังสามหมอและอำเภอศรีธาตุ
ทิศตะวันตก ติดต่อกับอำเภอกู่แก้วและอำเภอหนองหาน
การแบ่งเขตการปกครอง > การปกครองส่วนภูมิภาค

อำเภอไชยวานแบ่งพื้นที่การปกครองออกเป็น 4 ตำบล 51 หมู่บ้าน
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| 1. |  | ไชยวาน |  |  | (Chai Wan) |  |  | 17 หมู่บ้าน |  |
| 2. |  | หนองหลัก |  |  | (Nong Lak) |  |  | 12 หมู่บ้าน |  |
| 3. |  | คำเลาะ |  |  | (Kham Lo) |  |  | 11 หมู่บ้าน |  |
| 4. |  | โพนสูง |  |  | (Phon Sung) |  |  | 11 หมู่บ้าน |  |
การแบ่งเขตการปกครอง > การปกครองส่วนท้องถิ่น

ท้องที่อำเภอไชยวานประกอบด้วยองค์กรปกครองส่วนท้องถิ่น 5 แห่ง ได้แก่
เทศบาลตำบลไชยวาน ครอบคลุมพื้นที่บางส่วนของตำบลไชยวาน
เทศบาลตำบลโพนสูง ครอบคลุมพื้นที่ตำบลโพนสูงทั้งตำบล
เทศบาลตำบลหนองแวงแก้มหอม ครอบคลุมพื้นที่ตำบลไชยวาน (เฉพาะนอกเขตเทศบาลตำบลไชยวาน)
องค์การบริหารส่วนตำบลหนองหลัก ครอบคลุมพื้นที่ตำบลหนองหลักทั้งตำบล
องค์การบริหารส่วนตำบลคำเลาะ ครอบคลุมพื้นที่ตำบลคำเลาะทั้งตำบล
หัวใจสีชมพู

หัวใจสีชมพู เป็นสตูดิโออัลบั้มเต็มชุดที่ 15 ของวงแกรนด์เอ็กซ์ออกวางแผงครั้งแรกเมื่อปี 2528 เป็นอัลบั้มชุดแรกที่วางแผงภายใต้สังกัดแกรนด์เอ็กซ์ แฟมมิลี่ ซึ่งเป็นค่ายเพลงของทางวงเอง และได้นิธิทัศน์โปรโมชั่น ค่ายเพลงชื่อดังในยุคนั้นเป็นผู้จัดจำหน่าย โดยอัลบั้มชุดนี้ทางวงเหลือสมาชิกเพียง 4 คนคือ ต้อง นคร เวชสุภาพร, แจ้ ดนุพล แก้วกาญจน์, เบิ้ม ประสิทธิ์ ไชยะโท และเต๊ะ โชคดี พักภู่ จึงใช้บริการของวงหินอ่อนซึ่งเป็นวงดนตรีในสังกัดมาเป็นวงแบ็คอัพเวลาแสดงสดและบันทึกเสียง โดยอัลบั้มชุดนี้ยังคงรักษามาตรฐานไว้ได้แม้อาจจะไม่โด่งดังเท่าอัลบั้มชุดก่อน ๆ เพลงที่โดดเด่นในอัลบั้มชุดนี้ได้แก่ หัวใจสีชมพู, ระฆังใจ, หนทางสู่รัก, หัวใจที่ถอดวาง, ลุงเชย, ไกลพี่ และขอใจให้พี่
ระหว่างโปรโมทอัลบั้มชุด หัวใจสีชมพู ทางวงก็ได้เข้าสตูดิโอเพื่อทำสตูดิโออัลบั้มเต็มชุดถัดมาคืออัลบั้มชุดสายใย
สมาชิก

นคร เวชสุภาพร – กีตาร์, ร้องนำ
ดนุพล แก้วกาญจน์ – ร้องนำ, กีตาร์
ประสิทธิ์ ไชยะโท – กลอง, ร้อง
โชคดี พักภู่ – คีย์บอร์ด, ร้อง
เพลงในอัลบั้ม

| หน้า A> เพลงที่ | หน้า A> เพลง | หน้า A> นักร้อง | หน้า A> คำร้อง | หน้า A> ทำนอง | หน้า A> เรียบเรียงเสียงประสาน |
| --- | --- | --- | --- | --- | --- |
| 1 | หัวใจสีชมพู | ดนุพล | อารีย์ อุไร | ดนุพล แก้วกาญจน์ | ดนุพล แก้วกาญจน์ |
| 2 | ระฆังใจ | นคร | มนัส ปิติสานต์ | มนัส ปิติสานต์ | นคร เวชสุภาพร |
| 3 | หนทางสู่รัก | ดนุพล | ตุ๊ก สวยงาม | ตุ๊ก สวยงาม | ดนุพล แก้วกาญจน์ |
| 4 | หัวใจที่ถอดวาง | ดนุพล | ชาลี อินทรวิจิตร | ชาลี อินทรวิจิตร | เสกสรร ยงยุทธ |
| 5 | แพรพิศวาส | นคร | สุวนัย | สุวนัย | นคร เวชสุภาพร |
หน้า B
| 6 | ลุงเชย | โชคดี | วิเชียร คำเจริญ (ลพ บุรีรัตน์) | วิเชียร คำเจริญ (ลพ บุรีรัตน์) | โชคดี พักภู่ |
| 7 | จันทร์เจ้า | ประสิทธิ์ | ธีรภัทร คำลือชา | ธีรภัทร คำลือชา | โชคดี พักภู่ |
| 8 | ไกลพี่ | ดนุพล | ปัญญา พูนทิพย์ | ประสิทธิ์ พยอมยงค์ | ศาสสัณฑ์ บุญญาสัย |
| 9 | ขอใจให้พี่ | ดนุพล | สุนทรียา ณ เวียงกาญจน์ | สมาน กาญจนะผลิน | โชคดี พักภู่ |
| 10 | เกินฝัน | นคร | ตุ๊ก สวยงาม | ตุ๊ก สวยงาม | นคร เวชสุภาพร |
Bonus Track
| – | ทาสเทวี | ดนุพล | สง่า อารัมภีร | สง่า อารัมภีร | พนเทพ สุวรรณบุณย์ |
เกร็ด

เดิมเพลงทาสเทวีถูกบรรจุไว้เป็นเพลงที่ 5 ในหน้า A แต่ด้วยเหตุขัดข้องบางประการทำให้ต้องนำเพลง แพรพิศวาส มาบรรจุแทน
เกมทายใจ

เกมทายใจ เป็นเกมในลักษณะที่มีสิ่งของหรือวัตถุที่มีการให้คาดเดาโดยผู้เล่นคนอื่น หรือผู้เล่นกลุ่มอื่น โดยสิ่งของที่ให้ทายอาจจะเป็น คำพูด ข้อความ ประโยค ตำแหน่ง หรือที่ตั้งได้ หลายๆ เกมจะมีการช่วยเล่นของผู้เล่นคนอื่น โดยกลุ่มคนที่เล่นอาจจะรู้คำตอบหมดและช่วยกันไม่ให้ผู้เล่นคนที่เหลือได้คำตอบ
รายชื่อเกมทายใจ

20 คำถาม
Mind Reader
แบล็กเมจิก
แฮงแมน
แบตเทิลชิป เกมเรือดำน้ำทายใจฝ่ายตรงข้าม
เกว๊ก เล็ง เบ่ง

เกว๊ก เล็ง เบ่ง (อักษรโรมัน: Kwek Leng Beng) หรือ กัว ลิ่งหมิง (จีน: 郭令明; พินอิน: Guō Lìngmíng) เกิดเมื่อปี ค.ศ. 1941 เป็นนักธุรกิจชาวสิงคโปร์ ประธานบริษัทฮองเหลียงกรุ๊ป ที่ทำธุรกิจหลากหลาย ไม่ว่าจะเป็นการเงิน การผลิต การขนส่งสินค้า อสังหาริมทรัพย์ และการพัฒนาโครงสร้างพื้นฐาน นิตยสารฟอบส์ประเมินว่าเขามีมูลค่าทรัพย์สินสุทธิราวๆ 3.4 พันล้านดอลลาร์สหรัฐ เป็นบุคคลที่รวยอันดับต้นๆของสิงคโปร์
ประวัติ

เกว๊ก ฮง ปึ้ง บิดาเป็นชาวจีนอพยพมาจากมณฑลฝูเจี้ยน ประเทศจีนและตั้งบริษัทฮองเหลียงที่สิงคโปร์ เกว๊ก เล็ง เบ่ง เติบโตและศึกษาต่อสาขานิติศาสตร์ที่ลอนดอน แต่สุดท้ายตัดสินใจกลับมาช่วยธุรกิจของครอบครัวเมื่อต้นทศวรรษที่ 1960
เกว๊กขึ้นเป็นประธานของบริษัทในปี ค.ศ. 1990 ก่อนจะพาบริษัทเติบโตจนมีชื่อเสียงระดับนานาชาติ ปัจจุบันเป็นเจ้าของเครือบริษัทย่อยอีกว่า 300 บริษัท โดยในจำนวนนี้มีบริษัทที่จดทะเบียนในตลาดหลักทรัพย์แล้ว 12 บริษัท
เกว๊กเป็นประธานของบริษัทซิตี้เดเวลอปเมนต์จำกัด ผู้พัฒนาอสังหาริมทรัพย์และโรงแรมข้ามชาติ มีกิจการใน 20 ประเทศในเอเชีย ยุโรป อเมริกาเหนือ และออสเตรเลีย มีบริษัทย่อยอีกว่า 250 บริษัท นอกจากนี้ เกว๊กยังเป็นประธานของโรงแรมมิลเลนเนียมแอนด์คอปโทร์น (M&C) เครือโรงแรมที่จดทะเบียนในตลาดหลักทรัพย์ลอนดอน เจ้าของโรงแรมชั้นนำทั่วโลกกว่า 120 แห่งใน 19 ประเทศ รวมถึงในภูเก็ต ประเทศไทย
ชีวิตส่วนตัว

เกว๊กแต่งงานกับเซซิเลีย ก๊อก มีบุตรชายด้วยกันสองคนคือ เชอร์มาน ประธานเจ้าหน้าที่บริหารของบริษัทตั้งแต่เดือนมกราคม ค.ศ. 2018 และคิงส์ตัน นักลงทุนเอกชน
สโมสรวอลเลย์บอลอยุธยา เอ.ที.ซี.ซี.

สโมสรวอลเลย์บอลอยุธยา เอ.ที.ซี.ซี. เป็นสโมสรวอลเลย์บอลในประเทศไทย ตั้งอยู่ในจังหวัดพระนครศรีอยุธยา ในอดีตมีดาวเด่นได้แก่ ยุพา สนิทกลาง, กรรณิการ์ ธิปะโชติ, ชัชชุอร โมกศรี และมีโสรยา พรมหล้า ทำหน้าที่เป็นกัปตันทีม
พ.ศ. 2557 สโมสรวอลเลย์บอลอยุธยา เอ.ที.ซี.ซี. สามารถคว้าแชมป์การแข่งวอลเลย์บอลไทยเดนมาร์คซูเปอร์ลีก 2014 โดยสามารถชนะแชมป์ไทยแลนด์ลีกปีล่าสุดอย่างทีมสโมสรวอลเลย์บอลนครราชสีมา ไปได้ 3-0 เซต
พ.ศ. 2558 หลังจากการแข่งขันวอลเลย์บอลไทยเดนมาร์คซูเปอร์ลีก 2015 จบลง สโมสรวอลเลย์บอลอยุธยา เอ.ที.ซี.ซี. จบการแข่งขันได้อันดับ 3  จากการแข่งขัน หลังจากนั้นไม่นาน ทางสโมสรก็ได้ประกาศยุบสโมสรอย่างเป็นทางการ
ชื่อก่อนหน้า

พ.ศ. 2550–2552 : พระนครศรีอยุธยา
พ.ศ. 2552–2553 : กรุงเก่า แมคเทค
พ.ศ. 2553–2558 : อยุธยา เอ.ที.ซี.ซี.
ผู้เล่น

| รายชื่อผู้เล่นฤดูกาล 2013–2014 |
| --- | --- | --- | --- | --- | --- | --- |

| No. | ผู้เล่น | วันเกิด | ตำแหน่ง | ส่วนสูง | จุดตบ | จุดบล็อก |
| 1 |  ยุพา สนิทกลาง | 14 ส.ค 2534 | ตัวรับอิสระ | 166 | 275 | 260 |
| 3 |  กรรณิการ์ ธิปะโชติ | 03 พ.ค 2536 | บอลหัวเสา | 167 | 298 | 285 |
| 4 |  สิริพร สุขเสน | 09 ก.พ 2531 | บอลเร็ว | 181 | 315 | 309 |
| 6 |  กรรณิการ์ สิทธิแพทย์ | 03 ส.ค 2537 | ตัวรับอิสระ | 166 | 270 | 255 |
| 8 |  เจริญพร พิมพ์แก้ว | 14 ก.พ 2537 | บอลหัวเสา | 167 | 285 | 275 |
| 9 |  นิอร ป่านรังสี | 30 มิ.ย 2536 | บอลเร็ว | 171 | 290 | 280 |
| 10 |  กัลป์ยาณี คงแสนคำ | 14 ส.ค 2540 | ตัวรับอิสระ | 169 | 245 | 230 |
| 11 |  โสรยา พรมหล้า | 6 ส.ค 2535 | ตัวเซต | 169 | 280 | 270 |
| 12 |  อนงค์พร พรหมรัด | 02 มีนาคม 2535 | บอลเร็ว | 182 | 260 | 254 |
| 13 |  กรรณิการ์ กระยอม | 24 ม.ค 2536 | บอลหัวเสา | 170 | 290 | 280 |
| 14 |  อริสรา แสงจันดา | 21 ม.ค 2534 | บอลหัวเสา | 170 | 290 | 275 |
| 15 |  เยาวลักษณ์ มหาอ้น | 20 มิ.ย 2532 | บอลหัวเสา | 170 | 280 | 275 |
| 16 |  ชัชชุอร โมกศรี | 06 พ.ย 2542 | บอลหัวเสา | 177 | 293 | 285 |
| 19 |  รัตนาภรณ์ สนวนรัมย์ | 30 มิ.ย 2526 | บอลเร็ว | 183 | 312 | 305 |
| 20 |  สุรัสวดี บุญยืน | 31 ต.ค 2534 | บอลบีหลัง | 179 | 295 | 280 |
อดีตผู้เล่น

| --- | --- |
  ไทย มลิกา กันทอง  วาสนา สว่างศรี  วิลาวัณย์ อภิญญาพงศ์  อัญชลี บำรุงกลาง  ธมลวรรณ บูระ  มุธิตา สุนารัตน์  เพ็ญนภา เคหะฐาน  พัชรี แสงเมือง  อุทัยวรรณ แก่นสิงห์  บังอร วรรรประภา  วาสนา สว่างศรี  สมรักษ์ ซุงภูเขียว  นิศาชล ภาวงศ์  โสรยา พรมหล้า  ยุพา สนิทกลาง  กรรณิการ์ ธิปะโชติ  สิริพร สุขเสน  กรรณิการ์ สิทธิแพทย์  นิอร พรรณรังสี  อนงค์พร พรหมรัด  กรรณิการ์ กระยอม  อริสรา แสงจันดา  เยาวลักษณ์ มหาอ้น  ชัชชุอร โมกศรี  เจริญพร พิมพ์แก้ว  กัลป์ยาณี คงแสนคำ  รัตนาภรณ์ สนวนรัมย์  ธิดารัตน์ เพ็งวิชัย  สุรัสวดี บุญยืน  สุมาลี ยิ่งสีสุข  เรวดี ปรีสว่าง:   เวียดนาม เหงียน ธิ ง็อก ฮัว  อาเซอร์ไบจาน เยเลน่า ฟรานแม็คโคร  สหรัฐ เนีย แกรนด์
สตาฟฟ์โค้ช

| --- | --- |
ตำแหน่ง: ชื่อ
ผู้จัดการทีม:  สมจิตร ศิริเสนา
หัวหน้าผู้ฝึกสอน:  จรัญ เนียมทับทิม
ผู้ช่วยผู้ฝึกสอน 1:  เฉลิมชาติ รุจเขาว์
ผู้ช่วยผู้ฝึกสอน 2:  บัณฑิต บรรลือทรัพย์
ผู้ช่วยผู้ฝึกสอน 3:  วุฒินันท์ พรมนัส
ผู้ช่วยผู้ฝึกสอน 4:  ชำนาญ ดอกไม้
ผู้ประสานงาน 1:  เยาวรัตน์ สำรวล
ผู้ประสานงาน 2:  วันชัย
เกียรติประวัติและผลงาน

ชนะเลิศ (1): 2009-10
รองชนะเลิศ (2): 2010-11, 2014-15
อันดับที่ 3 (1): 2013-14
ชนะเลิศ (1): 2014
อันดับที่ 3 (2): 2013, 2015
แหล่งข้อมูลอื่น

สโมสรวอลเลย์บอลอยุธยา เอ.ที.ซี.ซี. ที่เฟซบุ๊ก
ฮัปโปไซ

ฮัปโปไซ อาจหมายถึง
ปาเป่าไช่ (八宝菜)
ฮัปโปไซ (八宝斎) ตัวละครจาก รันม่า ½ ไอ้หนุ่มกังฟู
หวัง เจิ้งจฺวิน

หวัง เจิ้งจฺวิน (จีน: 王政君; พินอิน: Wáng Zhèngjūn; 71 ปีก่อนคริสตกาล – ค.ศ. 13) พระนามหลังสิ้นพระชนม์ว่า จักรพรรดินีเซี่ยว-ยฺเหวียน (孝元皇后) เป็นจักรพรรดินีแห่งราชวงศ์ฮั่นตะวันตกของจักรวรรดิจีน มีบทบาทสำคัญถึงห้ารัชสมัย คือ รัชสมัยของพระสวามี จักรพรรดิฮั่น-ยฺเหวียน (漢元帝), ของพระโอรส จักรพรรดิฮั่นเฉิง (漢成帝), ของพระโอรสบุญธรรมสองพระองค์ คือ จักรพรรดิฮั่นอาย (汉哀帝) กับจักรพรรดิฮั่นผิง (汉平帝), และของพระปนัดดา (เหลน) บุญธรรม คือ หรูจึอิง (孺子嬰) นำไปสู่การยึดราชสมบัติของหวัง หมั่ง (王莽) ผู้เป็นพระญาติ อันเป็นจุดสิ้นสุดของราชวงศ์ฮั่นตะวันตก
ต้นพระชนม์

หวัง เจิ้งจฺวิน เป็นธิดาคนที่สองของหวัง จิ้น (王禁) ซึ่งดำรงตำแหน่งเจ้ากรมยุติธรรม เรียกว่า "ถิงเว่ย์" (廷尉) กับภริยา คือ หลี่ ชิน (李親) หวัง จิ้น มีบุตรทั้งสิ้น 12 คน แต่มีเฉพาะหวัง เจิ้งจฺวิน กับพี่น้องอีกสองคน ที่เกิดจากหลี่ ชิน เมื่อหวัง เจิ้งจฺวิน เติบโตขึ้น บิดามารดาเสาะหาคู่ครองให้ แต่ล้มเหลวตลอดมา เพราะคู่ครองมักเสียชีวิตก่อนได้สมรสกัน หวัง เจิ้งจฺวิน จึงหันไปสนใจการอ่านตำรับตำราและเล่นเครื่องดนตรีกู่ฉิน (古琴) ครั้นอายุได้ 18 ปี หวัง เจิ้งจฺวิน ก็เข้าวังเพื่อเป็นนางกำนัล
เมื่อหญิงจากสกุลซือหม่า (司馬) ซึ่งเป็นชายายอดรักของหลิว ชื่อ (劉奭) รัชทายาทตำแหน่ง "ไท่จื่อ" (太子) ถึงแก่กรรม หลิว ชื่อ ก็โทมนัสจนประชวรลง ไม่ประสงค์จะพบหน้าสนมคนใดของตนอีก จักรพรรดิฮั่นเซฺวียน (汉宣帝) พระบิดา จึงรับสั่งให้พระมเหสี คือ จักพรรดินีเซี่ยวเซฺวียนหวัง (孝宣王皇后) เลือกสรรนางกำนัลคนใหม่มาถวายการดูแล หวัง เจิ้งจฺวิน อยู่ในจำนวนสตรีห้าคนที่ได้รับเลือกมาให้หลิว ชื่อ เลือกอีกที และว่ากันว่า หลิว ชื่อ เลือกหวัง เจิ้งจฺวิน ขึ้นเป็นชายาองค์ใหม่ เพียงเพราะนางนั่งอยู่ใกล้ตนมากที่สุดในงานคัดเลือก ดังนั้น หวัง เจิ้งจฺวิน จึงได้เป็นชายาของหลิว ชื่อ ผู้เป็นไท่จื่อ เรียกว่า "ไท่จื่อเฟย์" (太子妃) และสามปีให้หลัง ก็ให้กำเนิดบุตรชายคนหนึ่งนามว่า "หลิว อ้าว" (劉驁) ซึ่งต่อมาได้เสวยราชย์เป็นจักรพรรดิฮั่นเฉิง (漢成帝)
การเป็นหฺวังโฮ่ว

49 ปีก่อนคริสตกาล จักรพรรดิฮั่นเซฺวียนสิ้นพระชนม์ และหลิว ชื่อ สืบราชสมบัติต่อเป็นจักรพรรดิฮั่น-ยฺเหวียน (漢元帝) ทรงแต่งตั้งหวัง เจิ้งจฺวิน ขึ้นเป็นพระจักรพรรดินีมเหสี เรียกว่า "หฺวังโฮ่ว" (皇后) และแต่งตั้งหลิว อ้าว พระโอรสของพระองค์กับหวัง เจิ้งจฺวิน เป็นไท่จื่อ ส่วนหวัง จิ้น บิดาของหวัง เจิ้งจฺวิน ก็ได้รับบรรดาศักดิ์ "โหฺว" (侯)
แต่เมื่อหลิว อ้าว เติบใหญ่ขึ้น จักรพรรดิฮั่น-ยฺเหวียน ก็ปริวิตกเกี่ยวกับความสามารถของเขา ทั้งหันไปพอพระทัยในพระโอรสอีกพระองค์หนึ่ง คือ หลิว คัง (劉康) ผู้มีฐานันดรศักดิ์ว่า "ชานหยางหวัง" (山陽王) เนื่องจากมีคุณลักษณะหลายประการที่คล้ายพระองค์ เช่น ความชื่นชอบด้านดนตรี โดยเฉพาะการเล่นกลอง ทั้งหลิว คัง ยังแสดงความปราดเปรื่องอยู่เนือง ๆ ขณะที่หลิว อ้าว เอาแต่ร่ำสุรานารี ทำให้เกิดความตึงเครียดเรื่องตำแหน่งไท่จื่อระหว่างหวัง เจิ้งจฺวิน มารดาของหลิว อ้าว กับหญิงสกุลฟู่ (傅) ฐานันดรศักดิ์ว่า "ฟู่เจาอี๋" (傅昭儀) มารดาของหลิว คัง
ครั้นจักรพรรดิฮั่น-ยฺเหวียน ประชวรลงในราว 35 ปีก่อนคริสตกาล พระองค์มักเรียกฟู่เจาอี๋กับหลิว คัง เข้าไปถวายการรับใช้ใกล้ชิดถึงพระแท่นที่บรรทม ส่วนหวัง เจิ้งจฺวิน กับหลิว อ้าว นั้น นานครั้งจะรับสั่งหาสักที เมื่อยิ่งประชวรหนัก จักรพรรดิฮั่น-ยฺเหวียน ก็ยิ่งดำริเกี่ยวกับการเปลี่ยนไท่จื่อ มีพระประสงค์จะให้หลิว คัง ขึ้นแทน แต่ก็เลิกล้มพระทัยเมื่อฉื่อ ตาน (史丹) ขุนนางผู้ใหญ่ ถวายคำแนะนำว่า ไม่บังควร ฉะนั้น หลิว อ้าว จึงได้เป็นไท่จื่อต่อ และได้สืบราชบัลลังก์เป็นจักรพรรดิฮั่นเฉิง (漢成帝) หลังจากจักรพรรดิฮั่น-ยฺเหวียน สิ้นพระชนม์เมื่อ 33 ปีก่อนคริสตกาล
การเป็นหฺวังไท่โฮ่ว > ความเห็นแก่ญาติ

หลังขึ้นครองราชย์แล้ว จักรพรรดิฮั่นเฉิงส่งหลิว คัง ไปปกครองเมืองติ้งเถา (定陶) แล้วตั้งหวัง เจิ้งจฺวิน พระมารดา ขึ้นเป็นพระจักรพรรดินีชนนีพันปีหลวง เรียกว่า "หฺวังไท่โฮ่ว" (皇太后) หวัง เจิ้งจฺวิน ตั้งญาติพี่น้องของตนเข้าสู่ตำแหน่งราชการมากมาย บางคนได้คุมกองทัพ บางคนได้คุมพลเรือน ทั้งยังให้บรรดาศักดิ์แก่เขาเหล่านั้นถ้วนหน้า ซึ่งฝ่าฝืนกฎที่จักรพรรดิฮั่นเกาจู่ (漢高祖帝) ปฐมกษัตริย์ราชวงศ์ฮั่น ตั้งไว้ว่า เฉพาะบุคคลที่สร้างคุณประโยชน์อย่างแท้จริงแก่บ้านเมืองเท่านั้นที่จะได้รับบรรดาศักดิ์
แม้ญาติพี่น้องของหวัง เจิ้งจฺวิน จะมิได้ฉ้อราษฎร์บังหลวง แต่ก็ทำราชการเพื่อเพิ่มพูนอำนาจสกุลหวังของพวกตน แทนที่จะทำเพื่อประโยชน์สุขส่วนรวม ขณะที่จักรพรรดิฮั่นเฉิงก็ไม่กล้าคัดง้างกับสกุลหวังของพระมารดา เช่น เมื่อ 24 ปีก่อนคริสตกาล ขุนนางชื่อ หวัง จาง (王章; ไม่ใช่สมาชิกสกุลหวังของหวัง เจิ้งจฺวิน) ทูลเสนอให้ถอดวัง เฟิง (汪锋) ญาติของหวัง เจิ้งจฺวิน ออกจากตำแหน่ง แล้วให้ตั้งเฝิง เหย่หวัง (馮野王) ซึ่งเป็นที่นับหน้าถือหน้าตามากกว่า เข้าแทน ครั้นหวัง เจิ้งจฺวิน ทราบ ก็ทำเศร้าโศกเสียใจ จักรพรรดิฮั่นเฉิงเห็นพระมารดาเป็นเช่นนั้น จึงสั่งประหารหวัง จาง แล้วขับเฝิง เหย่หวัง ออกจากตำแหน่ง โดยที่คนทั้งสองไม่มีความผิดอันใด เหตุการณ์เหล่านี้ส่งผลให้การปกครองเสื่อมทรุดลง